Жалба, подадена на 23 февруари 2023 г. — Atomico Investment/EUIPO ― Gomes Tominaga (atomic fund)
(Дело T-98/23)
Език на жалбата: английски
Страни
Жалбоподател: Atomico Investment Holdings Limited (Роуд Таун, Британски Вирджински острови) (представител: S. Malynicz, lawyer)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Augusto Gomes Tominaga (Амстердам, Нидерландия)
Данни за производството пред EUIPO
Заявител на спорната марка: другата страна в производството пред апелативния състав
Спорна марка: фигуративна марка на Европейския съюз „atomic fund“ – Заявка за регистрация № 17 796 781
Производство пред EUIPO: производство по възражение
Обжалвано решение: решение на втори апелативен състав на EUIPO от 9 декември 2022 г. по преписка R 324/2022-2
Искания
Жалбоподателят моли Общия съд:
да отмени обжалваното решение,
да осъди EUIPO и другата страна (ако встъпи в настоящото производство), да заплати съдебните разноски.
Изложено основание
Нарушение на член 8, параграф 5 от Регламент (ЕС) 2017/1001 на Европейския парламент и на Съвета.
____________